st
Nae dien dat jan de naen mute in voirleken
tijden te divsen stonden bijden raide van deser
stad gecomen is geweest Ende aldair clagelijck
te kynnen gegeven hoe dat eenen steynen
ghevel vanden huyse geheeten den ynghel
toebehoende boudnijne
wijntappe
ende
zijnre huysvrouwen
gelegen aen sinte pets kerckhof tusschen thuys
geheeten de rose t eenre en thuys geheete
den horen t ande zijden groote scade en achtdeel
gedaen hadde den zijn huys geheeten den bairt
staende inde steenstrate Mits dat den voirgenoemde
steynen ghevel gevallen was van acht op tvoirs
huys geheeten den bairt Alsoe dat mits dien
tselve huys geheeten den bairt zee gecrinct ende
gebroken was Ende selve zijn huys geheeten den
bairt dair ome hadde moeten doen maken
ende reparen Tot zijnen grooten coste laste
ende verdriete Van welcken grooten costen
ende lasten de voirg jan de naen gheen
restitucie gecrijgen en conste noch dair af betailt
gezijn Als vanden dachuen der metsers tymer
lieden noch oick van calcke tiechelen tymhoute
naghelen slecken anckers en ande behoeften aen
tselve huys geheeten den bairt georbert uut
dien dat de voirs boudnijn ende zijn huysvr